Artur Kirsipu

Artur Oskar Johannes Kirsipu (ka Arthur või Kirsipuu; 31. juuli (vkj)/ 12. august 1897 Tõrva – 18. november 1984 Tartu) oli eesti arhitekt.

Ta õppis alates 1905. aastast Tartus ja hiljem Peterburis, lõpetas Petrogradis gümnaasiumi. Aastatel 1917–1919 õppis ta Petrogradi Tsiviilinseneride Instituudis, 1920–1921 Tartu Ülikooli matemaatika-loodusteaduskonnas ja 1922–1927 Berliini Tehnikaülikoolis, mille lõpetas arhitekti kutsega. Oli akadeemiliselt Eesti Üliõpilaste Seltsi liige.

Kirsipu osales Vabadussõjas.

 Töökäik 
Pärast ülikooli lõpetamist töötas aastatel 1927–1929 Tallinnas sõjaväe ehitus- ja korteriosakonnas insenerina. Oli 1929–1934 Tartu linnaarhitekti abi.

Aastatel 1934–1939 tegeles erapraksisega.

Oli 1939–1941 Petseri ehitusinsener ja -inspektor.

1944–1950 Tartu peaarhitekti projekteerimis-geodeetilise büroo juhataja, 1950–1952 Estonprojekti Tartu filiaali vanemarhitekt, 1952–1958 Tartu Õlletehase insener ja Kommunaalprojekti osakonnaarhitekt.

Oli aastatel 1929–1930 ja 1946–1950 ka Tartu erinevate ehituskoolide ehituskonstruktsioonide õppejõud.

 Looming 
 Konguta rahvamaja
 asundustalu Nõos
 koolimaja Vanemuise tänav 48 (ümber- ja juurdeehitus), praegu Tartu Mart Reiniku Kool
 EÜSi maja ümberehitus, millega laienes maja kolmandiku võrra (projekt valmis 1929 ja ümberehitus 1930).Ants Hein. Maja kui sümbol. Eesti Üliõpilaste Seltsi hoone Tartus. Hattorpe. 2007. ISBN 9789985907337. Lk 76–78.
 Tartu klaasivabriku hooneid
 Kavastu invaliidide kodu ümberehitus
 Tartu Pauluse kirik:
 1931 tiibhoone
 1946 torni ajutine katus
 kiriku taastamisprojekt
 1945–1946 Elva linna saun-pesumaja
 1947–1948 Meerapalu küla rahvamaja
 1951 Vodja internaat
 1953 Räpina rajooni Tööstuskombinaadi Mööblitööstuse hoone Räpinas
 1956–1958 Trust Eesti Kommunaalenergia Tartu Keskremonttöökoja administratiivhoone Võru tänaval
 eramuid Tartus (sh Tähtveres), Elvas jm

 Isiklikku 
Tema poeg on jalgrattur ja jalgrattatreener Rein Kirsipuu ning tütar oli ratsutaja ja ratsutamistreener Mall Kirsipuu.

Artur Kirsipu on maetud Puhja kalmistule.

 Viited 

 Kirjandus 
 Raul-Levroit Kivi. "Meenutades Nestorit". Edasi, 20. veebruar 1985. Lk 4.
 Raul-Levroit Kivi. "Artur Kirsipu – 85". Ehituskunst 2/3 (1982, 1983). Tallinn 1986. Lk 97.
 Raul-Levroit Kivi. "Kirsipu, Artur, arhitekt". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 184.

 Välislingid 
 Eesti ohvitserid 1918–1940
 Album Academicum Universitatis Tartuensis 1918–1944
 Haud Puhja kalmistul

Kategooria:Eesti arhitektid
Kategooria:Insenerikoja tegevliikmed
Kategooria:Tartu arhitektid
Kategooria:Vabadussõja veteranid
Kategooria:Eesti Üliõpilaste Seltsi liikmed
Kategooria:Eestlased Venemaal
Kategooria:Eestlased Saksamaal
Kategooria:Puhja kalmistule maetud
Kategooria:Sündinud 1897
Kategooria:Surnud 1984